text:
Thursday, December 30, 2010
PALARONG PAMASKO ’10, ESPONSOR TI LGU, DEP Ed, KEN PASDEK-NEGOSIO
Cabugao, Ilocos Sur (Disiembre 30, 2010)- Inikkan ti Gobierno Munisipal, Dep Ed Cabugao District ken nadumaduma a pasdek-negosio ti pakakumikoman dagiti agad-adal iti pannakaasa ti kabaelanda iti sports tapno agbalin a produktiboda iti atiddog a bakasionda iti panawen ti Paskua.
Dagiti napagsasalipan nga ay-ayam ket iti basketball, table tennis, badminton ken chess.
Sangapulo a teams ti nagsasalip ket dagitoy ti eskuela-elementaria iti Cabugao North Central School, Cabugao South Central School, Salapasap, Bungro, Salomague, Dardarat, Reppa-ac, Pug-os, Cuantacla, SADACNAM (Sabang, Daclapan, Namruangan), CMCS (Cael-layan, Maradodon, Catucdaan, Sisim), Turod, Pila ken Sagayaden.
Ni Mayor Ediboy S. Cobangbang, Jr. ti nangaramid ti ceremonial toss iti pormal a panangrugi ti 12 nga aldaw (Disiembre 19-31) a pay-ayam a nabansagan iti “Palarong Pamasko 2010” ken naangay iti Cabugao Cultural and Sports Complex.
Ti SADACNAM nga inesponsoran ti Cabugao Shell Station ti nangyalat ti kampeonato iti torneo, 1stRunner Up ti Turod Elementary School nga inesponsoran ti LG Drugstore , 2nd Runner Up ti Reppa-ac-Pug-os nga inesponsoran ti Cindy’s Bakeshop ken 3rd Runner-Up ti Salomague-Dardarat nga inesponsoran ti Namnama Trading.
Immawat dagiti uppat a kangrunaan a nangabak iti premio a cash a nakategoria manipud 9,000 agpababa iti 2,000 ket naangay ti awarding of prizes idi Rizal Day, Disiembre 30, 2010.
Naikkan met ti libre a uniporme, pagmerienda ken pagplete dagiti coaches ken nagay-ayam.
Dagiti sumaganad a pasdek-negosio ti nangesponsor pay ti pay-ayam: Kambal Lumber and Hardware, Vicky’s Pawnshop, Namnama Trading, Cindy’s Bakeshop, Maxx Ionized Alkaline Water, Bonicab Builders, Cabugo Shell Station, Marian’s Lechon Manok, LG Drugstore ken 5 Brothers Marketing.
Paset ti programa ti Gobierno Munisipal iti panangidaulo ni Mayor Ediboy ti pannakigamulo dagiti patron ti pay-ayam ken pannakaikintal ti pateg ti isports iti panunot dagiti agtutubo tapno maasada ken maparang-ay ti kaammuanda ken teknik ti naballigi nga umaayam a mangted pay iti nayon a panagtalek ti bagi ken kabaelanda a makikompetensia iti aniaman a tay-ak ti salip.# ( Source, Anaraa-ar, Nov.- Dec. 2010)
Posted by Bayan ng Cabugao, Ilocos Sur at 8:54 AM 0 comments
Saturday, December 25, 2010
PASKUA 2010, PAMILIA-LGU KEN DAGITI UMILI, NAKIPAGSELEBRAR
Cabugao, Ilocos Sur (Disiembre 23, 2010) – Naipamatmat ti kaipapanan ti Paskua kas iti ayat, nabuslon nga isem ken sagana, panangpabaro ken panangpatibker ti linnangen, sagsagut, ken nangayed a panagrambak.
Naaramid ti “Christmas Program” ti Gobierno Munisipal ti ili a Cabugao, Ilocos Sur idi Disiembre 23, 2010 a nagpartisiparan dagiti amin nga empleado ken agob-obra iti salinong ti LGU-Cabugao, ti sibubukel a kameng ti Sangguniang Bayan, opisiales ti nadumaduma nga opisina ken Ahensia ti Gobierno, Barangay Officials ti 33 a barangays, kamkameng ti NGO’s, sangaili manipud iti pribado a sektor ken umili ti Cabugao, Ilocos Sur.
Mismo nga iti sango ti Presidencia (Municipal Hall) ti nakaaramidan ti programa ti Paskua ken napattopattok ti nagplastaran dagiti agbuybuya kabayatan a sanguenda dagiti nabuslon a sagana.
Tunggal departamento ket adda naisaganada a pabuya a pangragsakda iti Paskua. Panagkanta wenno panagsala iti kaaduan a naipabuya.
Naaramid pay ti parlor games ket tunggal malpas a may-ayam ket maited dagiti sagut ken premio dagiti nakaigasat.
Kalpasan ti programa ken panangrabii, nagibunong da Mayor Ediboy ken Ma’am Jerlie a kapisi ti pusona iti sagut: napintas a bag a napunno ti kompleto a pag-“noche buenaan!” kadagiti nagatendar. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:58 PM 0 comments
DEMO-FARM TI HYBRID A MAIS, RUGIAN TI DA-LGU
Cabugao, Ilocos Sur (Disiembre 25, 2010)
KANAYNAYON ti panangparegta ti Gobierno Munisipal nga idauluan ni Mayor Ediboy S. Cobangbang, Jr. ti panagtakuat ti DA-LGU kadagiti naipanawen a maimula a mangnayon ti masapulan dagiti mannalon tapno maprobitsarda dagiti suksukayenda a daga.
Nangiyusuat ti DA-LGU nga idauluan ni Mrs. Zenaida S. Andrada, Municipal Agriculturist ti ili a Cabugao iti proyekto a panagmula ti hybrid a mais ket naikeddeng ti pangrugian a pagmulaan iti Sitio Balungabing, Barangay Turod-Patac, Cabugao, Ilocos Sur.
Aglawa iti 1,280 metro-kuadrado ti demo-farm ket iti guduana, 640 sq. meters ti pakaimulaan ti Pioneer Hybrid Yellow Corn a manamnama a pakaapitan ti 8-10 Tonelada kada ektaria a pagbasaran idinto ta iti sabali a guduana ket maimula ti kadawyan a klase ti mais ken gagangay a wagas ti panagmula ti mais ti mausar.
Daytoy a panagmula ti mais ket maisamira ti panagbasa (Farmers’ Field School) dagiti mangipatungpal a mannalon iti pakabuklan ti teknolohia kasta met nga adda pasetna nga IPM (Integrated Pest Management) ken maipakapet ti maadal iti tunggal addang a suroten. Ti kurikulum a maited ket naggapu iti Agricultural Training Institute (ATI) babaen iti panagiyadal da Mr. Nereo T. Daproza ken Mrs. Dionicia Seatriz, agpada a Municipal Technologist ti DA-LGU.
Iti kadagupan ti 45 a nagenrol, 35 ti nagtultuloy ken manamnama a makaturpos iti uppat a bulan (16 a lawas) a panagbasa. Lima nga oras ti maysa a sesion ti kada lawas.
Naikeddeng nga iti Abril 8, 2011 ti pannakaapitna.
Nangrugi met ti panagadal idi Disiembre 25, 2010 ken aggibus iti Abril 15, 2011 a pagturposan dagiti nagadal a mannalon.
Agtinnulong dagiti pannakabagi ti DA-Probinsial ken DA-ATI a mangmonitor ti nasao a demo-farm ket ibaklay met ti Gobierno Munisipal ti teknikal ken pinansial a kasapulan ti proyekto. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:57 PM 0 comments
Saturday, December 18, 2010
PANAGPIESTA TI BRGY. BACLIG, MAYOR EDIBOY KEN MA’AM JERLIE, NANGORONADA
Cabugao, Ilocos Sur (Disiembre 17, 2010) – Innem (6) nga aldaw a rinambakan ti Barangay Baclig ti panagpiestada manipud Disiembre 12-17, 2010. Naitampok kadagitoy nga aldaw dagiti aktibidadesda a kas iti basketball tournament, Miss Gay ( Dec. 15), Barangay Night (Dec. 16) ken SK Night (Dec.17).
Ti pannakakorona ti Mr. & Ms. Day Care 2010 ti naipangruna a paset ti panagrambak. Da Arjay Tapuro, Ari, ken Danielle Monicque Sevilla, Reyna dagiti napagasatan a nangrienda ti imatang ti tao kadayta a rabii.
Ni Mayor Ediboy ken ti kapisi ti pusona, Ma’am Jerlie Seguban-Cobangbang ti nangisaad ti korona da Arjay ken Reyna Danielle Monicque. Kimmablaaw ken dinayaw ni Mayor Ediboy ti natimpuyog, naragsak ken nabunga a panagpiesta ti barangay. Innayonna a napintas a pagulidanan daytoy a kinaurnos nga impakita dagiti Bacligeneans ti ili ti Cabugao.
Kagiddan itoy, pinagsapata ni Mayor Ediboy dagiti naisaad a Barangay Tanod, miembros ti Lupong Tagapamayapa, ken Baclig Senior Citizens ken Saranay Officers. Iti maudi nga aldaw ti piestada, naiwayat ti Feeding Program ken Operation Timbang kadagiti agtawen ti 6 nga agpababa nga ubbing.
Ti naballigi a panagrambakda ket indauluan ni Punong Barangay Ely S. Savella ket impeksa met ti Kapitan ti nalaus a panagyamanna kadagiti amin a timmaripnong iti panagpiestada. # (Source, Anara-ar Magazine, Nov. – Dec. 2010)
Posted by Bayan ng Cabugao, Ilocos Sur at 1:15 PM 0 comments
Thursday, December 16, 2010
IPM-Kasakalikasan joint programs with LGU launched
The Integrated Pest Management-Kasakalikasan, a program from the national government, recently established programs complementing with the Local Government Unit’s programs on agriculture.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Posted by Bayan ng Cabugao, Ilocos Sur at 3:17 PM 0 comments
Tuesday, December 14, 2010
ELEKSION TI ABC KEN SK PARA ITI 2010-2013, NAARAMID DITOY CABUGAO
Cabugao, Ilocos Sur – Iti nagsina a sesion ti Association of Barangay Captains (ABC) ken Sangguniang Kabataan Federation (SK) ket naaramid ti eleksion ti opisiales ti pederasionda.
Dagiti nabutosan nga agtakem para iti 2010-2013:
ABC: Presidente , Thaddeus Soller (Rizal); Bise Presidente, Edgardo Cobangbang, Sr. (Sabang); Auditor, Modesto Ronque (Aragan); ken walo (8) a Board of Directors: Danny Garcia, Dardarat; Mario Peralta, Nagsantaan; Virgilio Piros, Sagayaden; Inocencio Sadac, Turod; Charlie Siruno, Cacadiran; James Sera, Marga-ay; Edgardo Sonido, Turod-Patac; ken Valentin Tuyor, Jr., Bonifacio.
Iti sabali a bangir, naelektaran met dagiti opisiales ti pederasion ti SK ket dagiti sumaganad ti nabutosan: Presidente, Benazir Sarmiento, (Rizal); Bise Presidente, Arvin Jay Manauis (Bonifacio); Sekretario, Arjay Socias (Baclig); Tesorero, Princess Monique Feria (Turod); Auditor, Dyna Lae-Anne Sapon (Daclapan); Press Relation Officer, Jecchonias Alejandro (Sagayaden); Sgt. At Arms, Janvier Baclig (Salomague).
Da Brgy. Captain Thaddeus Soller ken SK Federation President Benazir Sarmiento ket makipasetda iti sesion kas kameng ti Sangguniang Bayan ti ili.
Naaramid ti panagsapata dagitoy nga opisiales agraman dagiti babaenda idi Disiembre 3 ken 7, 2010 babaen ti panamagsapata kadakuada ni Mayor Ediboy S. Cobangbang, Jr. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:01 PM 0 comments
Tuesday, December 7, 2010
MANGROVE PROJECT OF OISCA AT BRGY. DARDARAT, CABUGAO
Cabugao, Ilocos Sur (December 7, 2010) – The Overseas of International Service Cultural Academy or OISCA (a Japanese institution) established their linkage at Barangay Dardarat through then Brgy. Captain Alberto Solis in 1998 to put up a mangrove project at the shorelines of said barangay and neighboring Sabang and Salapasap.
These were materialized through the cooperation and efforts of barangay officials and residents as well. On December 5-6, 2010, the Japanese visited their mangrove project in Barangay Dardarat, Cabugao, Ilocos Sur. The Japanese Professors paid courtesy to Mayor Edgardo “Ediboy” S. Cobangbang, Jr. and informed the latter about their frequent visits to monitor and to add their mangrove plants in these barangays.
Mayor Ediboy warmly welcomed them. The Mayor has been also appreciated their endeavor because it is very vital in maintaining a balance marine environment in the area.
According to Brgy. Captain Danny Garcia of Barangay Dardarat, he supports the mangrove project. He commended also the assistance extended by the LGU-Cabugao and the OISCAN’s.
On the other hand, the Japanese institution also donated a Day Care Center building in the barangay as part of their cultural programs.
Finally, according to an Environmentalist the mangrove plant is found effective to regulate soil erosion and siltation, effective sea waves breaker, sanctuary of birds, rendezvous of marine animals and fish and other marine lifes’ shelter that contribute to a balance marine ecosystem. # (Other source, Anara-ar Nov.-Dec. 2010)
Posted by Bayan ng Cabugao, Ilocos Sur at 4:25 PM 0 comments
Monday, December 6, 2010
7,000 A BILANG TI BOY SCOUTS, NAKIPASET ITI BSP REGIONAL JAMBOREE
Cabugao, Ilocos Sur (Disiembre 6, 2010) - AGANAY a 7,000 a Boy Scouts, Senior Scouts ken Scout Masters manipud iti Rehion 1, 2, 3 ken Cordillera Administrative Region (CAR) ti dimmar-ay iti 4th Joint Ilocos Region and North Eastern Luzon Regional Jamboree manipud Disiembre 1-5, 2010. Naangay ti nasao nga scouting event iti Bgrys. Daclapan ken Namruangan, Cabugao, Ilocos Sur.
Dimmar-ay dagiti BSP Councils manipud iti Probinsia ti Abra, Batanes, Cagayan, Kalinga, Apayao, Isabela, Ifugao, Ilocos Norte-Laoag City, Ilocos Sur, La Union, Nueva Vizcaya, Mountain Province, Benguet, Quirino, Tuguegarao City, Eastern Pangasinan-Dagupan City, North Eastern Pangasinan-San Carlos City, Baguio City, Santiago City, Cauayan City ken ti guest council ti Nueva Ecija.
Da BSP Ilocos Sur Chairman ken Ilocos Sur Vice Governor Deogracias Victor “DV” Savellano ken Cabugao Mayor Edgardo “Ediboy” S. Cobangbang, Jr. ti nanglukat iti Regional Jamboree babaen ti panangingatoda iti official logo bayat ti opening program.
Iti panagsarita ni Hon. Jose Rizal C. Pangilinan, Secretary General iti Boy Scouts of the Philippines (BSP), kinunana a maysa daytoy a naisangsangayan a gapuanan ti BSP iti Ilocos Region ken North Eastern Luzon ta agbalin daytoy a nakallalagip ken nabunga a padas dagiti dimmar-ay.
“Masapul a makigayyemtayo kadagiti padatayo nga scouts ken agsursurotayo bayat ti jamboree. Babaen itoy, makapagtitinnulongtayo a mangpasayaat iti masakbayan” kinuna ni Pangilinan.
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
Posted by Bayan ng Cabugao, Ilocos Sur at 3:28 PM 0 comments
Subscribe to: Posts (Atom)


c: text/html

text:
Ti Basi Festival sadiay San Ildefonso, Ilocos Sur
Napateg la unay iti biag ni Ilokano ti basi. Uray idi di pay simmangpet dagiti Kastila, naigameren ti basi iti panagbiag dagiti nagkauna a kaputotan. Napateg daytoy nga inumen iti ania man nga okasion. Uray iti gagangay a panagtitipon, adda latta basi a maipasango.
Nadumaduma ti klase ti basi. Adda tay nasangsanger, adda met ‘nalaglag-an’ ti ingelna. Basi-lalaki, kunada iti nasangsanger, Basi-babai kunada ‘tay nasamsam-it ti ramanna, ta naisangrat a para kadagiti babbai. Nailasagen kadagiti Ilokano ti kinapateg ti basi.
Ipasimudaag ti kalkalpas a Basi Festival ‘diay San Ildefonso, Ilocos Sur ti pannakatagiben ken pangipateg iti daytoy a produkto ni Ilokano. Uppat nga aldaw ti parambak a nangrugi idi Septiembre 15 ken naggibus met laeng iti Septiembre 18. Pinangayed ti tinawen a selebrasion dagiti nagduduma nga aktibidad, kas ti street dancing, burnay painting competition, sarzuela, battle of the bands, barbecue revolt ken dadduma pay a kompetision a nakisalipan saan laeng dagiti lumugar no di pay dagiti bisita a timmabuno a makipagragsak.
Nalatak unay ti Basi Festival. Kagiddan ti San Ildefonso a nagpiesta ti Piddig, Ilocos Norte. Basi met ti kangrunaan a produktoda ditoy. No taliawen ti historia, ditoy ti namunganayan ti Basi Revolt ket nagramaram iti Ilocos agingga iti San Ildefonso a nakapasamakan ti nadara a ranget dagiti nagrebelde ken dagiti Kastila.
Uray sadiay Naguilian, La Union, addaanda met itoy a festival a maselselebraran iti tinawen, kada tunggal umuna a lawas iti bulan ti Mayo. Pangayeden ti parambak dagiti tampok a pabuya kas iti street dancing ken nadumaduma pay nga aktibidad. Babaen daytoy a festival, maipromot ti pannakapadur-as daytoy maysa kadagiti kangrunaan a produkto ni Ilokano.
Ngem naidumduma ti Basi Festival ti San Ildefonso, Ilocos Sur ta saanna laeng nga ipromot ti bukodna a produkto no di pay lagipen ti kinamaingel dagiti Ilokano. Iti panang-selebrarna iti festival, maigiddan metten ti pannakalagip ti basi revolt, wenno yaalsa dagiti Ilokano maikontra kadagiti Kastila.
Nangrugi ti basi revolt gapu iti panangiparit dagiti Kastila iti panagpartuat dagiti Ilokano iti basi. Ngamin, kayat dagiti Kastila a gumatang laengen dagiti Ilokano kadagiti arak a produkto dagiti Kastila. Ngem saan met a kayat dagiti Ilokano daytoy a mandar dagiti Kastila a koloniador. Isu a nasilmutan ti yaalsa. Nangrugi dayta a yaalsa sadiay Piddig, Ilocos Norte ken naggibus sadiay San Ildefonso, Ilocos Sur.
Indauluan ni Pedro Ambaristo ti Piddig ti yaalsa. Napasamak ti kaunaan a dangadang iti isu met laeng nga ili a nangabakan dagiti kadaraan. Simmaruno a rinibbuotda dagiti ili ti Sarrat, Laoag, Batac ken Badoc. Tunggal panagballigi da Ambaristo, mapasamak latta ti nasaknap a panagrekrut kadagiti kailianda a tumipon iti dangadang.
Gapu iti panagballigida kadagiti ranget, napanunot ni Ambaristo a rauten ti Villa Fernandina wenno Vigan itan. Nagdanag met ti alcalde mayor ti Villa Fernandina iti mapaspasamak. Nangibaon iti tallopulo ket innem a guardia civil ken nangitugotda pay kadagiti kanion a mangribbuot kadagiti immalsa ngem napaayda. Insaruno da Ambaristo a rinibbuot ti Santo Domingo, Ilocos Sur.
Inkeddeng ti alcalde mayor ti Vigan nga idauluanna dagiti guardia civil a mangsango iti puersa ni Pedro Ambaristo. Napasamak sadiay Barangay Gongogong, San Ildefonso ti nakaam-ames a rinnupak idi Setiembre 28, 1807 sadiay Karayan Bantaoay. Daksanggasat ta naabak ni Ambaristo ken dagiti kakaduana. Daytan ti nagpatinggaan ti Basi Revolt.
Maysa a kalsada sadiay Barangay Gongogong ti napanaganan iti Ambaristo Street a kas pammadayaw iti daytoy a maingel a nangidaulo iti rebolusion maikontra kadagiti Kastila.#
Tuesday, October 13, 2009
Ti Basi Festival sadiay San Ildefonso, Ilocos Sur
Friday, October 02, 2009
TI LITERARY AWARD KEN LITERARY REWARD
Salaysay ni Jaime M. Agpalo, Jr.
Kasano aya ti kinapateg ti pammadayaw iti literatura? Masungbatan ngata babaen ti mismo a panangawat iti award? Saanko a masungbatan dayta. Ngamin, ibilangko a maysa a misterio ti biag ti maysa a mannurat. Napnuan iti kaipapanan. Saan a matukod ti kinaadalem ti pampanunot a pagsaksakduan kadagiti imahinasion. Saan a matukod ti kinaasino.
Kas daytoy rinaraemtayo a nalaing a mannurat a Tagalog, maysa a misterio ti biagna gapu iti saanna a panangayat wenno saanna a panangawat iti naminduan a daras dagiti literary awards a rumbeng a maipaay iti kas kenkuana a namsek iti imahinasion ken arte. Rinaraem ti kaaduan gapu kadagiti putarna. Saan a magatadan nga aramid ken bunga ti imahinasion.
Kadagiti dadduma, ti award ti pammaneknek wenno pakakitaan iti kinaadda ti nagapuanan. Iti dayta a punto, makita a kangrunaan nga ingpen ti pammadayaw. Ngem no maminsan, aronan dayta sangsangkamaysa nga ingpen dagiti agsususik a kapanunotan. Ti panagsususik ken saan a panagkikinnaawatan ti mangipaay iti panagiinnadayo imbes a panagtitipkel. Daydiay panggep, malaokanen iti saan a maikanatad.
Dakkel unay ti impluensia dagiti sinurat toy rinaraemtayo a mannurat iti Tagalog. Ngem saanna nga inawat dagiti awards a rumbeng laeng a maipaay iti kas kenkuana, kas panagraem iti nabileg a gapuananna iti tay-ak ti panagsuratan. Idi 1991, saanna nga inawat ti pammadayaw a Gawad Francisco Balagtas. Dagiti laeng makuna a maikari ti pakaiyawatan dayta a pammadayaw. Ita, dina manen inawat ti pammadayaw nga inted ti Komisyon ng Wikang Filipino. Patienna a saan a maikari a mangawat kadayta a pammadayaw.
Kinunana: “Literatura? Wala naman akong naiintindihan d’yan. Ako nama’y pinabili lang ng suka. Kaya lang naman ako napasok sa pagsusulat, e, dahil ito ang mas magaan-gaang trabaho na nakita ko mula sa pagiging tubero. Kaya kung tatanggap man ako ng ganyan kalaking award, dapat, e, alam kong kumpleto na ako. Hindi pa ako kumpleto. Hanggang ngayon, e, tuluy-tuloy pa rin ako sa pag-aaral, sa pag-iisip ng mga bago, kung paano ko mas mapagbubuti ang mga sinusulat ko.”
Wen, husto ti kunana. Awan ti makuna nga agbalin a master iti panagsuratan. Amin ket agnanayon a panagsursuro. Maysa laeng nga addang tunggal gapuanan wenno sinurat para iti adayo pay laeng a papanan, para iti di pay nadanon wenno saan pay a naadakan nga ungto. Maysa laeng a kinapudno iti bagina, iti padana a mannurat ken kadagiti tattao ti impakitana wenno impamatmatna. Saan a magatadan dayta a kinapudno. Saan a masubalitan ta awan ti maikanatad a subalitna.
Iti daytoy nga inaramidna, lalo pay a nangibunga iti awanan patinggana a panagraem. Nupay adu ti agkuna nga isu ti ayan ti parikut, impamatmatna laeng ti kinapudnona iti bagina ken iti padana a mannurat. Ta ania koma no maukkonmo amin a pammadayaw? Maibilang kadin a maysaka a master iti panagsuratan?
Saan a kadagiti pammadayaw ti ungto ti pannakapnek. Ti panagaramid kadagiti kinapudno ket maysa laeng nga addang iti pannakapnek.
No utoben a nalaing, limmasattayo laeng ditoy, saantayo nga agbayag. Manipud iti abut a simrekantayo agingga iti abut a rumuarantayo, urnongentayo ti dagup dagiti inaramidtayo a kinapudno. Isunto dayta ti pakalaglagipan, nga iti naminsan, limmasattayo ditoy nga addaan iti imbati a kinapudno.
Itoy naminduan a daras nga ikikitakitmo nga awaten dagiti pammadayaw, mas lalo pay a dimmegdeg ti pagaraemmi kenka kamannurat, Edgardo M. Reyes, ti author ti nalatak unay iti ballasiw taaw a “Maynila: Sa Kuko ng Liwanag.”#

robotstxt: allowed

filter: keep


text:
KAPITULO 14
Nu Kunnasi Mapabbalin tu Magayayya i Familiam
Kunnasi mabbalin tu responsable nga atawa nga lalaki?
Kunnasi metuppal na atawa nga babay i annunganna?
Kunnasi mabbalin tu mapia nga magana?
Anni i mawag nga kuan na ána tape mabbalin tu magayayya i familia?
1. Anni i sekreto na makapagayayya nga familia?
KAYÀ ni Jehova nga magayayya i familiam. Nepakanawag ta Biblia i giya ira nga makoffun ta kada miembro na familia nga mangituppal ta obligasiodda. Makakkasta i resultana nu ituppal yatun na interu nga familia. Kinagi ni Jesus: “Danuri i magginna anna mamarulo ta uvovug na Dios, ay ira i mapalag!”
2. Sitaw nga nakadepende i pagayayya na familia?
2 Nakadepende i pagayayya na familia ta pakkilala nga naggafu i familia kani Jehova, i inagalan ni Jesus tu “Ama mi.” (Mateo 6:9) Egga ira familia ta davvun megafu ta ne-unnug yatun na nelangitan nga Yama
NAGGAFU TA DIOS I UNNUG NA FAMILIA
3. Anni i kagian na Biblia meyannung ta pinammegafu na familia na tolay, anna kunnasi tam masiguradu nga kurug yatun?
3 Pinaratu ni Jehova i ollu nga totolay, da Adan anna Eva, anna pinattaddena ira bilang magatawa. Pinaddianna ira ta makakkasta nga paraiso nga davvun
4. (a) Kunnasi nga makoffun i kada miembro tape magayayya i familiada? (b) Ngatta mawag tu gigiammuattam i pattolay ni Jesus tape magayayya i familia tam?
4 Makoffun i kada miembro nga mapabbalin nga magayayya i familia nu parigadda i Dios ta pangipasingan tu aya. (Efeso 5:1, 2) Kunnasi tam gafu maparigan i Dios nu ari tam mabba yaya masingan? Makagigiammu tam meyannung kani Jehova megafu ta zinog na i kaka nga Anâna taw ta davvun. (Juan 1:14, 18) Turi ta egga ta davvun si Jesu-Cristo, napariganna i nelangitan nga Yamana. Yatutta nu masingammu si Jesus anna nu magginna ka sa, gittana si Jehova mismu i kavulu anna i gigginnammu. (Juan 14:9) Nu gigiammuattam gafu i aya nga nepasingan ni Jesus anna parigattam i ehemplona, makoffun i kada tadday nittam nga mapabbalin tu mas magayayya i familia.
EHEMPLO PARA TA LALLAKI
5, 6. (a) Kunnasi nga nangipasingan si Jesus tu ehemplo para ta lallaki? (b) Anni i mawag nga kuan na tadday tape mapakoma?
5 Kagian na Biblia nga mawag nga tratuan na lallaki i attawada kagitta na tratu ni Jesus ta disipulos na. Kunnaw i tabarang na Biblia: ‘Sikamu nga lallaki, ayatan nu i gi-attawan nu nga kunna nipangaya ni Cristo ta kongregasion, ta niyawa na i inango na megafu sa . . . Mepangngo gapa tu ayatan na lallaki i gi-attawad-da ta kunna pangaya da ta baggi da. I lalaki nga mangaya ta atawa na ay ayatan na i baggi na mismu. Ta awan tu tolay nga mangikalussaw ta baggi na, nu ari pakanan anna immuguran na. Kunnaw i kuan ni Cristo ta kongregasion.’
6 Masserbi nga perfekto nga ehemplo para ta lallaki i aya ni Jesus ta kongregasion na disipulos na. Nepasingan ni Jesus nira i “pagiddu na nga awan tu panuppalan na” nga nesakrifisiona i inangona para nira maski nu imperfekto ira. (Juan 13:1; 15:13) Nepagaram gapa ta lallaki: “Iddukan nu i gi-attawan nu, anna arian nu ira nga tazza-tazzian.” (Colosas 3:19) Anni i makoffun ta lalaki tape mattaluppaddian i pangidduna ta atawana, maski nu makaliwâ i atawana? Mawag tu daddammanna nga makaliwâ gapa yaya anna egga mawag nga kuanna tape pakoman yaya na Dios. Anni yatun? Mawag tu pakomanna danuri makaliwa sa, pati i atawana. Siempre, mawag nga kunnatun gapa i kuan na babay. (Bibbigammu i Mateo 6:12, 14, 15.) Mantindiammu kari ngana nu ngatta kagian na karuan nga i makapagayayya nga pagatawa ay i pattadday na dua nga minammakoma?
7. Anni i nekonsidera ni Jesus nga masserbi nga ehemplo para ta lallaki?
7 Mawag gapa nga daddamman na lallaki nga kanayun nga nangipasingan si Jesus tu konsiderasion ta disipulos na. Nekonsiderana i limitasion anna pisikal nga kawagadda. Angngariganna, turi ta nabannag ira, kinagina: “Umay ittam ta malamma-lammo nga lugar nga sitti-sittam laman tapenu magibannag kamu tu manganannuan.” (Marcos 6:30-32) Mepangngo laman gapa nga ipasingan na lallaki i konsiderasion ta attawada. Kagian na Biblia nga “mas makafi” ira, yari tu mawag nga “ikakua” na lallaki. Ngatta? Megafu ta parehas nga “mangalawa ta inango nga regalu na Dios” i lallaki anna babbay. (1 Pedro 3:7) Mawag tu daddamman na lallaki nga i kinamatalo i mamabbalin ta tadday nga mabalor ta Dios, ari tu megafu ta lalaki onu babay i tadday nga tolay.
8. (a) Kunnasi nga “i lalaki nga mangaya ta atawana ay ayatan na i baggina mismu”? (b) Anni i kebalinan na “tadday ngana laman” para ta magatawa?
8 Kagian na Biblia nga “i lalaki nga mangaya ta atawa na ay ayatan na i baggi na mismu.” Megafu ta “ari ira tu dua, ngem tadday ngana laman.” (Mateo 19:6) Ari gafu nga mepangngo nga makidallaw ira. (Proverbio 5:15-21; Hebreo 13:4) Makuada yaw nu sigga-panono ira ta kawagan na kataggitadday, ari laman tu i personal nga kawagadda. (1 Corinto 7:3-5) Makapa-interes yaw nga tabarang: “Awan tu tolay nga mangikalussaw ta baggi na, nu ari pakanan anna immuguran na.” Mawag tu ayatan na lallaki i attawada kagitta na pangayâda ta baggida, anna daddammadda nga egga tattabbagadda ta mismu nga pakiyafuadda, si Jesu-Cristo.
9. Anni nga kualidad ni Jesus i nakagi ta Filipos 1:8, anna ngatta mawag nga ipasingan yaw na lallaki ta attawada?
9 Ammu ni apostol Pablo i ‘naperulay nga pagiddeddu ni Cristo Jesus.’ (Filipos 1:8) Makapabannay yatun nga kualidad ni Jesus nga kakaya na babbay nga disipulos na. (Juan 20:1, 11-13, 16) Kaya gapa na attawa nga babbay nga ipasingan nira na attawada i kunnatun nga pagiddeddu.
EHEMPLO PARA TA BABBAY
10. Anni nga ehemplo i nepasingan ni Jesus para ta babbay?
10 Kagitta na tadday nga organisasion, kawagan i ulu tape egga unnug na familia. Maski si Jesus, egga i Tadday nga nakiyafuanna. “I Dios i Yafu ni Cristo” nu kunnasi nga “i lalaki i pakimorayan na atawa na.” (1 Corinto 11:3) Makakkasta nga ehemplo si Jesus ta pakiyafu ta Dios, megafu ta kataggitadday nittam ay egga i yafu nga mawag tu pakimorayattam.
11. Anni nga ugali i mawag nga ipasingan na babay ta atawana, anna anni i posible nga resulta na konduktana?
11 Makaliwa gapa i lallaki anna ariadda matuppal nu karuan i annungadda bilang ulu. Anni gafu i kuan na babay? Ari nakuan nga mawawan i respetona ta atawana onu agawan i annungan na atawana bilang ulu. Takkilalan nakuan na babay nga tagibaloran na Dios i masippo anna memammo nga appana-panono. (1 Pedro 3:4) Nu kunnatun i ugali na babay, mas malogonan yaya nga makimoray ta atawana segun ta pagimamma na Dios maski nu egga problema. Kagian paga na Biblia: “Mawag gapa tu i babay ay ikakua da i gi-attawadda” onu irespetoda. (Efeso 5:33) Ngem kunnasi nu ari makimoray i lalaki kani Cristo? Ipagaram na Biblia ta babbay: “Makimoray kamu ta gi-attawan nu. Ta nu egga nira i ari nga mangurug ta uvovug na Dios, mala gabbalaman i nono da gafu ta mapia nga pangngua-pangungua nu. Maski paga nu awan tu kagian nu, masingad-da tu menunung anna minangngikakua kamu.”
12. Ngatta ari nga marake i mataktika nga pangikagi na babay ta opinionna?
12 Kapangngurug man i atawana onu ari, makepasingan lagapa tu respeto i babay nu mataktika i pangikagina ta opinionna. Awayyana nga fustu yaya, anna pakabenefisiowan na interu nga familia nu ginnan na lalaki i kagianna. Meyannung ta problema na familiada, ari umanugu si Abraham ta praktikal nga solusion nga nerekomenda ni Sara nga atawana. Ngem kinagi sa na Dios: “Ginnammu yaya.” (Bibbigammu i Genesis 21:9-12.) Siempre nu egga desision na lalaki nga ari gamma mekontra ta dorob na Dios, makimoray sa i babay gukaban na passuporta ta desisionna.
13. (a) Anni i netabarang ta Tito 2:4, 5 nga kuan na babbay? (b) Anni i kagian na Biblia meyannung ta passina anna diborsio?
13 Ta pangituppal na ta annunganna, aru i makua na babay tape matangngallan i familiana. Angngariganna, kagian na Biblia nga i sigga-atawan nga babbay, mawag tu “magiddu ta gi-attawan tuange ta ána da. Mawag tu matangngallad-da i nono da, marenu ta appana-panono, mapia nga magimmamalay, masippo, anna minakkimoray ta gi-attawad-da.” (Tito 2:4, 5) Kanayun nga irespeto anna ayatan yaya na familiana nu kunnaw i kuan na babay bilang atawa anna yena. (Bibbigammu i Proverbio 31:10, 28.) Ngem megafu ta i pagatawa ay pattadday na dua nga imperfekto, kaddaraddam ta egga ira i makisina anna makidiborsio. Ipamavulun na Biblia i pakisina megafu ta partikular ira nga rason. Ngem serioso nga gannug i pakisina. Netabarang na Biblia: “Mawag tu ari nga igungay na babay i atawa na. . . . Mawag gapa tu ari nga igungay na lalaki i atawa na.” (1 Corinto 7:10, 11) I panallaw onu pakidallaw laman i nakagi ta Biblia nga rason nga awayya idiborsio na tadday i atawana.
PERFEKTO NGA EHEMPLO PARA TA MAGANA
14. Kunnasi nga trinatu ni Jesus i abbarabbing? Anni i kawagan na ána ta maganâda?
14 Nangipasingan tu perfekto nga ehemplo si Jesus para ta magana ira ta pattratuna ta abbarabbing. Turi ta finugaddan na karuan i abbarabbing nga umay kani Jesus, nekagina: “Pavulunan nu i abbing ira nga umay niakan. Arian nu ira nga gamman.” Kagian na Biblia nga “ginabbay na ira anna nipotun na i lima na nga namendision nira.” (Marcos 10:13-16) Megafu ta nangiyawa tu tiempo si Jesus ta abbarabbing, ari kari tu mepangngo laman nga kuammu gapa yatun ta mismu nga anamu? Kawagadda i aru nga tiempom, ari tu vunu-vuna laman. Pasensiammu nga tudduan ira, ta yatun i nebilin ni Jehova nga kuan na maganâ.
15. Anni kuan na maganâ tape maprotektan i ánada?
15 Kawagan na ána i maganâda nga mapprotekta nira ta totolay nga mangabuso nira, kagitta na mammolestia. Innammu nu kunnasi nga prinotektan ni Jesus i disipulos na, nga inagalanna tu “ána ku ira.” Turi ta naaresto anna aranni ngana nga patayadda, narrason tape ariadda gafutan i disipulos na. (Juan 13:33; 18:7-9) Bilang maganâ, nasifu ka nakuan ta maski anni nga gannug nga awayya usan na Diablo tape mabiktima i ánamu. Mappalakka! Datim ngana bilinan i ánamu. * (1 Pedro 5:8) Mappeppeligro i pisikal, espiritual, anna moralidadda.
16. Anni i magigiammu na maganâ ta pinattabarang ni Jesus ta disipulos na?
16 Ta gabi nige nga natay si Jesus, naddidiskusion i disipulos na nu sinni nira i katannangan tu paddian. Imbes nga mapporay, naaya nga sinabarangngan ira ni Jesus anna nangipasingan tu makasta nga ehemplo. (Lucas 22:24-27; Juan 13:3-8) Nu taddeka nga maganâ, kunnasim maparigan i ehemplo ni Jesus ta paddisiplina ta ánamu? Kurug, kawagadda i disiplina, ngem mawag nga ta “mepangngo nga tukug.” Ari ka pulus mappata-patu nira. Ari ka makiuvovug nira nga gitta na “kattag na espada.” (Jeremias 30:11; Proverbio 12:18) Nu disiplinammu i ánamu, mawag tu manonoda gabbalaman nga para ta pammakapianadda yatun.
EHEMPLO PARA TA ÁNA
17. Kunnasi nga nangipasingan si Jesus tu perfekto nga ehemplo para ta ána?
17 Egga kari gapa magigiammu na ána kani Jesus? Wan! Nepasingan mismu ni Jesus nu kunnasi i mepangngo nga pamarulo ta maganâ. Kinagina: “Kagiak-ku laman i ipakagi na Yama . . . kuak-ku nga kanayun i makapagayayya sa.” (Juan 8:28, 29) Kanayun nga nattuppal si Jesus ta nelangitan nga Yamana. Nebilin gapa na Biblia nga mawag nga mattuppal i ána ta maganâda. (Bibbigammu i Efeso 6:1-3.) Maski nu perfekto si Jesus, nagginna yaya ta imperfekto nga maganâna, da Jose anna Maria. Siguradu nga namagayayya yatun ta kada miembro na familia ni Jesus!
18. Ngatta kanayun nga nattuppal si Jesus ta nelangitan nga Yamana? Sinni i magayayya nu mattuppal i ána ta maganâda?
18 Posible kari nga maparigan na abbarabbing si Jesus anna mapagayayya i maganâda? Kurug, mariga para ta ána nga mattuppal ta maganâda nu karuan, ngem yatun i kaya na Dios nga kuadda. (Proverbio 1:8; 6:20) Kanayun nga nattuppal si Jesus ta nelangitan nga Yamana maski ta mariga ira nga situasion. Turi ta nekiddaw na Dios nga kuan ni Jesus i kuruga mariga nga gannug, kinagi ni Jesus: “Ililli ma toye ta pazziga-riga ku.” Ngem sinuppal lagapa ni Jesus i ipakua sa na Dios, megafu ta mattalo yaya nga ammu na Yamana i kapianan. (Lucas 22:42) Nu kanayun nga mattuppal i ána, fermi nga mapagayayyada i magana anna i nelangitan nga Yamada. *
19. (a) Kunnasi nga tentan ni Satanas i abbarabbing? (b) Anni i efektona ta maganâ nu makakua tu immoral i ánada?
19 Sinenta na Diablo si Jesus, yari tu siguradu nga tentanna gapa i abbarabbing nga kuan i marake. (Mateo 4:1-10) Usu-usan ni Satanas nga Diablo i marake nga influwensia na kakavulu nga mariga nga labanan. Importante gafu nga arayyuadda i marake ira nga kavulu! (1 Corinto 15:33) Nakikavulu si Dina nga anâ ni Jacob ta ari nga maddayarayaw kani Jehova nga narresulta tu aru nga problema. (Genesis 34:1, 2) Nonopammu i daddam na familia nu makangngua tu seksual nga immoralidad i kafamiliada!
I SEKRETO NA MAGAYAYYA NGA FAMILIA
20. Anni i mawag nga kuan na kada miembro tape magayayya i familia?
20 Mas malogon nga masolba i problema na familia nu meyaplika i tabarang na Biblia. Kakuruganna, i pangiyaplika ta tabarang na Biblia i sekreto na magayayya nga familia. Yari tu sikamu nga lallaki, ayatannu i gi-attawannu nga kagitta na nepangngaya ni Jesus ta kongregasion. Babbay, makimoray kamu ta gi-attawannu, anna tuttulannu i ehemplo na masirib nga atawa nga nakagi ta Proverbio 31:10-31. Maganâ, tudduan i ánanu. (Proverbio 22:6) Yama, ‘tangngallannu tu mapia i mismu nga familianu.’ (1 Timoteo 3:4, 5; 5:8) Ána, magginna kamu ta maganânu. (Colosas 3:20) Awan tu perfekto ta miembro na familia. Yatutta nu makaliwaka, mappakalinnoka nga makkiddaw tu pammakoma.
21. Anni i makakkasta nga iddanamattam, anna kunnasi nga makapagayayya i pattolay na familia tam ta maddaggun?
21 Kurug, aru i tabarang anna instruksion na Biblia nga makoffun ta familia. Itudduna paga nittam i meyannung ta paraiso nga davvun nga napannu tu totolay nga maddayarayaw kani Jehova. (Nepakannammu 21:3, 4) Anni mabba kastana nga iddanama! Maski ta maddaggun, makapagayayya i pattoletam nu iyaplika tam i instruksion na Dios nga egga ta Biblia.
Maggigiammu tu Aru Paga
SINNI I MAGAGGANGNGUA TU URAY NI JEHOVA TA MADDAGGUN?
Anni i paddayarayaw na familia?
Innammu nu kunnasi nga makoffun nikaw yaw nga unnug tapenu mas maddukko ka ta Dios anna mapaladda i relasion na familia nu.


text:
Daga (planeta)
Ti Daga (wenno ti Daga) ket isu ti maikatlo a planeta manipud ti Init, ken ti kapusekan ket maikalima a kadakkelan kadagiti walo a planeta iti Sistema a Solar. Isu pay ti kadakkelan kadagiti uppat a naindagaan a planeta iti Sistema a Solar. Daytoy ket sagpaminsan pay a makunkuna a ti lubong, ti Asul a Planeta,[3] wenno babaen ti Latin a naganna a, Terra.[paammo 1]
Ti Daga ket naporma idi agarup a 4.54 bilion a tawtawen babaen ti panakapartuatna manipud ti solar a nebula, ken ti biag ket rimsua iti rabawna idi kaunegan ti maysa a bilion a tawtawen.[4] Ti planeta ket pagtaengan dagiti riwriw a sebbangan, a mairaman dagiti tao.[5] Ti biospera ti Daga ket naimudingan a nabalbaliwanna ti tangatang ken dagiti pay abiotiko a kasasaad iti planeta, a nagpakabael daytoy ti panakaiwarwaras dagiti aerobio nga organismo ken dagiti pay panakaporma ti tuon ti osono a daytoy ket, a kumaduaan ti magnetiko a lugar ti Daga, ket mangtiped kadagiti makadangran a solar a radiasion, a mangpalubos ti biag iti daga.[6] Ti maipapan ti bagi a tagikua ti Daga, ken dagiti pay bukodna a heolohiko a pakasaritaan ken panagliklikmut, ket pimmalubos ti panagrang-ay ti biag. Ti planeta ket manamnama a agituloy a makasuporta ti biag para kadagiti sumaruno a 500 a riwriw aginggana ti 2.3 a bilion a tawtawen.[7][8][9]
Ti ukis ti daga ket nabingbingay kadagiti nadumaduma a nasikkil a paset, wenno tektoniko a plato, nga umakar ti rabaw kadagiti panawen iti adu a riwriw a tawtawen. Agarup a 71% iti rabaw ket nasakopan babaen dagiti naapgad a danuma a taaw, nga adda dagiti nabati ket buklen dagiti kontinente ken is-isla a dagitoy amin a maitipon ket adda dagiti adu a danaw ken dagiti nadumaduma a pagtaudan iti danum a mangbukel ti hidrospera. Dagiti ungto ket kaaduan a naabongan kadagiti natanken a yelo (Antartiko a sabanas ti yelo) wenno baybay ti yelo (Artiko a gora ti yelo). Ti uneg ti planeta agnanayon nga aktibo, nga adda ti napuskola tuon iti medio a natangken a manta, maysa alikido a akin ruar a bugas nga agpataud ti magnetiko a lugar, ken maysa a natangken a landok a kaunegan a bugas.
Ti Daga ket makibiang kadagiti sabsabali a banag iti limbang, a naipangpangruna ti Init ken ti Bulan. Iti agdama, ti Daga ket likmutenna ti Init iti tunggal maysa a 366.26 paset ti panawen ken agtayyek iti bukodna a patayyekan, a maipada dagiti 365.26 a solar nga aldaw, wenno maysa a sidereal a tawen.[paammo 2] Ti pagtayyekan ti Daga a panagtayyek ket napakbo ti 23.4° nga umadayo manipud ti tindek iti bukodna a panaglikmut a plano, a agpataud daytoy ti panagdumaduam ti tiempo iti rabaw ti planeta iti paset ti panawen iti maysa a tropikal a tawen (365.24 a solar nga al-aldaw).[10] Ti maymaysa laeng a masna a satelite ti Daga, ket ti Bulan, a nangrugi nga agpalpalikmut iti daytoy idi agarup a 4.53 bilion tawtawen, a daytoy ket agpataud ti ugot dagiti taaw iti panawen ti Naladaw nga Adu a Panagbomba ket gapuanan ti naimudingan a panagbalbaliw ti enbironmento ti kalatakan a rabaw.
Dagiti mineral a rekurso ti planeta ken dagiti taudan ti biospera ket agparparawad kadagti rekurso nga inususar a panagsuporta ti sangalubongan a populasion ti nagtagitaoan.[11] Dagiti agtaeng ket naigrupoda kadagiti agarup a 200 a nawaya a naturay nga estado (193 mabigbigan ti Nagkaykaysa a Pagpagilian a naturay nga estado), a makibibiang babaen ti diplomasia, panabaniaga, komersia, ken milisia nga aksion. Dagiti kultura ti nagtagitaoan ket nakaparang-ay kadagit nadumaduma a panagkita iti planeta, a mairaman ti personipikasion a kas maysa a kinadios, ti pammati ti maysa a dalumpinas a Daga wenno iti Daga a kas ti sentro iti law-ang, ken ti maysa a moderno a perspektibo ti lubong a kas maysa a napagkaykaysa nga enbironmento a makasapul ti panagayaywan.
Paammo[urnosen | urnosen ti taudan]
- ^ Babaen ti Kappon ti Internasional nga Astronomiko a timpuyog, ti termino a terra ket maususar laeng para iti panagnagan kadagiti nawatiwatat a masa ti daga iti selestial a bagbagi a saan a ti Daga. Cf. Blue, J. (2007-07-05). "Dagiti Panangilawlawaga Termino (Dagiti Langa a Kita)". Gazetteer iti Planetario Nomenklatura. US Geological Survey. Naala idi 2007-07-05.
- ^ Ti bilang dagiti solar nga aldaw ket basbassit ngem naysa ti bilang dagiti sidereal nga aldaw gapu ti panaglikmut a gunay ti Daga ti Init ket agarup kadagiti resulta iti maysa pay a panaglikmut iti planeta babaen ti pagtayyekanna.
Dagiti nagibasaran[urnosen | urnosen ti taudan]
- ^ Magun-od idiay online manipud ti Ahensia ti Intelihensia a Nailian a Heospatial-.
- ^ Ti palikaw ti Daga ket (gangani) pudno a 40,000 km gapu ti metro ket nakalibrado a naibatay ti ti agpayso a panagrukod iti daytoy – naisangsangayan a, 1/10-a riwriw iti kaadayo a nagbaetan dagiti ungto ken ti ekuador.
- ^ Drinkwater, Mark; Kerr, Yann; Font, Jordi; Berger, Michael (Pebrero 2009). "Panagsukisok iti Siklo ti Danum iti 'Asul a Planeta': Ti Kabasa ti Daga ken Kaapgad ti Taaw (SMOS) a mision" (PDF). ESA a Pakdaar. Europeano nga Ahensia ti Limbang (137): 6–15.
Ti Panagkita ti Daga, ti ‘Asul a Planeta’ [...] Idi immuna a napan iti limbang dagiti astronota, immunada a tinungawan ti Daga, ken tinawaganda ti pagtaengantayo ti ‘Asul a Planeta’.
- ^ See:
- Dalrymple, G.B. (1991). Ti Tawen ti Daga. California: Unibersidad ti Stanford a Pagmalditan. ISBN 0-8047-1569-6.
- Newman, William L. (2007-07-09). "Tawen iti Daga". Dagiti Serbiso ti Panagpablaak, USGS. Naala idi 2007-09-20.
- Dalrymple, G. Brent (2001). "Ti tawen iti Daga iti maikaduapuloa siglo: maysa a parikut (kaaduan a) an nasolbar". Heolihiko a Kagimongan, Londres, Naipangpangruna a Panakaipablaak. 190 (1): 205–221. doi:10.1144/GSL.SP.2001.190.01.14. Naala idi 2007-09-20.
- Stassen, Chris (2005-09-10). "Ti Tawen iti Daga". TalkOrigins Archive. Naala idi 2008-12-30.
- ^ May, Robert M. (1988). "Mano kadagiti sebbangan iti adda iti daga?". Siensia. 241 (4872): 1441–1449. Bibcode:1988Sci...241.1441M. doi:10.1126/science.241.4872.1441. PMID 17790039.
- ^ Harrison, Roy M.; Hester, Ronald E. (2002). Dagiti gapuanan ken Enbironmento nga Implikasion iti Panagadu ti UV-B Radiasion. Naarian a Kagimongan iti Kimiko. ISBN 0-85404-265-2.
- ^ Britt, Robert (2000-02-25). "Agyelo, Agprito wenno Namaga: Mano a Tiempo ti Nabati ti Daga?".
- ^ Carrington, Damian (2000-02-21). "Ti naipetsado para iti desierto a Daga". BBC News. Naala idi 2007-03-31.
- ^ Li, King-Fai; Pahlevan, Kaveh; Kirschvink, Joseph L.; Yung, Yuk L. (2009). "Ti tangatang a presion a kas maysa a masna a panagtimbeng ti para iti maysa a terstial a planeta nga adda ti maysa a biospera" (PDF). Dagiti Nagbanagan iti Nailian nga Akademia dagiti Siensia. 106 (24): 9576–9579. Bibcode:2009PNAS..106.9576L. doi:10.1073/pnas.0809436106. PMC 2701016. PMID 19487662. Naala idi 2009-07-19.
- ^ Yoder, Charles F. (1995). T. J. Ahrens, ed. Sangalubongan a Pisika ti Daga: Maysa a Libro iti Maipapan ti Bagi a Panagitultuloy. Washington: Kappon ti Amerikano a Heopisiko. p. 8. ISBN 0-87590-851-9. Naala idi 2007-03-17.
- ^ Senso nga Opisina ti Estados Unidos (2 Nobiembre 2011). "World POP Clock Projection". Senso nga Opisina ti Estados Unidos Internasional a Pagibatayan ti datos. Naala idi 2011-11-02.


text:
Harrisburg, Pennsylvania
Ti Harrisburg ket isu ti kapitolio a siudad ti Estado ti Pennsylvania ken ti tugaw ti kondado ti Kondado ti Dauphin ken addaan iti populasion iti 49,673 ken isu daytoy ti maikasiam a kadakkelan a siudad idiay estado ti Pennsylvania. Daytoy ket mabirukan idiay daya a bangkag ti Karayan Susquehanna, iti 105 milmilia (169 km) laud-amianan a laud t Philadelphia ken 204 milmilia (328 km)a daya ti Pittsburgh.
Ti Estadistikal a Lugar ti Metropolitano ti Harrisburg-Carlisle, a mangiraman kadagiti kondado ti Dauphin, Cumberland, ken Perry, ket addaan ti populasion iti 509,074 idi 2000 ken dimmakkel iti 549,850 isi 2010. Ti karkulo manipud idi Hulio 1, 2007 ket nangikabil ti populasion iti 528,892, ken mangaramid daytoy iti maikalima a kadakkelan a Estadistikal a Lugar ti Metropolitano idiay Pennsylvania kalpasan ti Philadelphia, Pittsburgh, Allentown−Bethlehem−Easton (ti Lehigh Valley), ken Scranton−Wilkes Barre.[1] Ti Naitiptipon nga Estadistikal a Lugar ti Harrisburg-Carlisle-Lebanon, a mairaman ti Estadistikal a Lugar ti Metropolitano Harrisburg-Carlisle ken Lebanon, ket addaan iti nakarkulo a populasion iti 656,781 idi 2007 ken isu idi daytoy ti maikapat a kaaduan ti populasion a metropolitano a lugar ti estado.[2]
Dagiti nagibasaran[urnosen | urnosen ti taudan]
- ^ "Annual Estimates of the Population of Metropolitan and Micropolitan Statistical Areas: April 1, 2000 to July 1, 2007 (CBSA-EST2007-01)" (CSV]). 2007 Population Estimates. United States Census Bureau, Population Division. 2008-03-27. Naala idi 2008-09-20.
- ^ "Table 2. Annual Estimates of the Population of Combined Statistical Areas: April 1, 2000 to July 1, 2007 (CBSA-EST2007-02)" (CSV). 2007 Population Estimates. United States Census Bureau, Population Division. 2008-03-27. Naala idi 2008-10-20.
Dagiti silpo ti ruar[urnosen | urnosen ti taudan]
Midia a mainaig iti Harrisburg, Pennsylvania iti Wikimedia Commons
Pakaammo ti panagbiahe idiay Harrisburg, Pennsylvania manipud iti Wikivoyage (Ingles)


text:
Dick Cheney
Ni Richard Bruce "Dick" Cheney[1] (naiyanak idi Enero 30, 1941) ket nagserbi a kas ti maika-46 a Bise Presidente iti Estados Unidos (2001–2009), babaen ni Presidente George W. Bush.
Naipasngay idiay Lincoln, Nebraska, ni Cheney ket naipangpangruna idi a dimmakkel idiay Sumner, Nebraska, ken Casper, Wyoming.[2] Isu ket nagrugi ti karrerna a kas maysa nga interno para iti Kongresista a ni William A. Steiger, ken dimteng a nagobra ti pakadalananna idiay White House idi panawen ti administrasion ni Nixon kenni Ford, nga idiay ket nagserbi a kas ti kinaudi a kas ti Pangulo ti Opisina ti White House. Idi 1978, ni Cheney ket nabutosan idi ti Kamara dagiti Pannakabagi ti E.U. manipud idiay Wyoming; isu ket naminlima a nabutusan, ken dimteng a nagbalin a Baut Minoridad a Kamara. Ni Cheney ket napili idi a kas ti Sekretario iti Salaknib idi panawen ti panagpresidente ni George H. W. Bush, a nagtengtengngel ti daytoy a puesto para kadagiti kaaduan a termino ni Bush. Iti daytoy a panawen, ni Cheney ket nangimaton ti 1991 Operasion Desierto a Bagio, ken dagiti nadumaduma pay nga aksion.
Adda ti ruar ti opisina idi panawen ti panagpresidente ni Clinton, ni Cheney ket isu ti mangipagulo ken CEO iti Halliburton a Kompania manipud idi 1995 aginggana idi 2000.
Dagiti nagibasaran[urnosen | urnosen ti taudan]
- ^ Urayno ti Bise presidente ken ti pamiliana ket balikasenda ti nagan ti pamiliana a nagan a kas ti /ˈtʃiːni/ CHEE-nee, daytoy ket kadawyan a maibalbalikas a /ˈtʃeɪni/ CHAY-nee babaen dagiti midia ken ti kaaduan a publiko. Kitaen ti Ni Cheney ket Agtengtengngel ti Padamag kadagiti Republikano a Daulo ti Kamara, Nairangarang idi ti CNN idi Disiembre 5, 2000, Ti Naeksilo a Cheney a Gobierno
- ^ Cheney: Ti Saan a Naibagbaga a Sarita ti Kabilegan ken Kontobersial a Bise Presidente, p. 11
Dagiti silpo ti ruar[urnosen | urnosen ti taudan]
Midia a mainaig kenni Dick Cheney iti Wikimedia Commons


text:
Alice Munro
Ni Alice Ann Munro (née Laidlaw; naiyanak idi 10 Hulio 1931) ket maysa a Kanadiana a mannurat nga agsursurat iti Ingles. Ti obra ni Munro ket naipalawagen a kas addaan ti rebolusionario nga arkitektura kadagiti ababa a sarita, a naipangpangruna ti gaganayna a mapan iti masakbayan ken napalabas a panawen.[2]
Ti piksion ni Munro ket masansan a naiyasentar iti patubona a Kondado ti Huron idiay abagatan a laud ti Ontario.[3] Dagiti saritana ket mangkita kadagiti larikut ti tao iti maysa a saan a komplikado nga estilo ti prosa. Dagiti sinurat ni Munro ket nangitakder kaniana a kas "maysa kadagiti kalatakan a kontemporaneo a mannurat iti piksion," wenno, kas kinuna ni Cynthia Ozickt, "ti bukodtayo nga Chekhov."[4] Isu ket nagungunaan ti Premio Nobel iti Literatura ti 2013 para iti obrana kas "master iti moderno nga ababa a sarita ",[5] ken ti Premio Internasional ti Man Booker idi 2009 para kadagiti amin a bagi ti obrana, isu pay ket namitlo a nangabak ti Gunguna ti Gobernador Heneral ti Kanada para iti piksion.[5][6][7]
Kitaen pay[urnosen | urnosen ti taudan]
Dagiti nota ken nagibasaran[urnosen | urnosen ti taudan]
- ^ Pangyuna. Sala dagiti Naragsak a Linong. Alice Munro. First Vintage dagiti kontemporaneo nga Edision, Agosto 1998. ISBN 0-679-78151-X Vintage Books], Dibison ti Random House, Inc. New York.
- ^ Ni Alice Munro ket Nangabak ti Premio Nobel iti Literatura, babaen ni Julie Bosmans, The New York Times, 10 Oktubre 2013
- ^ Marchand, P. (29 Agosto 2009). "Open Book: Philip Marchand on Too Much Happiness, babaen ni Alice Munro". The National Post. Naala idi 5 Septiembre 2009.
- ^ Merkin, Daphne (24 Oktubre 2004). "Northern Exposures". New York Times Magazine. Naala idi 25 Pebrero 2008.
- ^ a b "Ti Premio Nobel iti Literatura 2013 – Press Release" (PDF). 10 Oktubre 2013. Naala idi 10 Oktubre 2013.
- ^ Bosman, Julie (10 Oktubre 2013). "Ni Alice Munro ket Nangabak ti Premio Nobel iti Literatura". New York Times. Naala idi 10 Oktubre 2013.
- ^ "Ni Alice Munro ket nangabak ti Premio Internasional ti Man Booker". The Guardian. 27 Mayo 2009.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Alice Munro iti Wikiquote (Ingles)
Midia a mainaig kenni Alice Munro iti Wikimedia Commons
- Dagiti obra wenno maipanggep ti Alice Munro kadagiti biblioteka (katologo ti WorldCat)
- Alice Munro iti Internet Movie Database


text:
India
Ti India (i/ˈɪndiə/), opisial a ti Republika iti India (Bhārat Gaṇarājya),[c] ket maysa a pagilian idiay Abagatan nga Asia. Isu daytoy ti maikapito a kadakkelan a pagilian babaen ti heograpiko a kalawa, ti maikadua a kaaduan ti populasion a pagilian nga adda ti sumurok a 1.2 a bilion a tattao, ken ti kaaduan ti populasion a demokrasia iti lubong. Nabeddengan daytoy babaen ti Taaw Indiano iti abagatan, ti Baybay Arabiano iti abagatan a laud, ken ti Luek iti Bengal iti abagatan a daya, makibingbingay kadagiti daga a nagbeddengan iti Pakistan iti laud;[d] Tsína, Nepal, ken Bhutan iti amianan a daya; ken Burma ken Bangladesh iti daya. Idiay Taaw Indiano, ti India ket asideg idiay Sri Lanka ken ti Maldives; iti maipatinayon daytoy, dagiti Is-isla ti Andaman ken Nicobar ti Indias ket makibingbingayda ti baybay a pagbeddengan iti Tailandia ken Indonesia.
Daytoy ket pagtaengan dagiti taga-ugma a Tanap ti Indo a Sibilisasion ken maysa a rehion ti naipakasaritaan a dalan dagiti komersio ken dagiti nawatiwat nga imperio, ti Indiano a subkontinente ket nainaganan idi para iti komersial ken kultural a kabaknang para iti atiddog a pakasaritaanna.[9] Uppat kadagiti kangrunaan a relihion ti lubong—Hinduismo, Budismo, Hainismo, ken Sihismo—ket manipud ditoy, a dagiti Soroastrismo, Kristianidad, ken Islam ken dimteng idi umuna a milenioCE ken nakatulong daytoy ti panagsukog ti nadumaduma a kultura iti daytoy a rehion. Naininut nga inkapet babaen ken tinurayan ti administrasion iti Britaniko Daya nga India a Kompania manipud idi nasap a maika-18 a siglo ken dagus a nadmistratibo babaen tiu Nagkaykaysa a Pagarian manipud idi tengnga ti maika-19 a siglo, ti India nagbalin a maysa a nawaya apagilian idi 1947 kalpasan ti maysa a panagsagsagaba para iti panagwaya a namarkaan daytoy babaen ti nakappia a resistansia nga indauloan babaen ni Mahatma Gandhi.
Ti Indiano nga ekonomia ket isu ti maika-11 iti lubong babaen ti nominal GDP ken ti maika-3 a kadakkelan babaen ti agpadaan ti kapigsa ti panag-gatang (PPP). Sumakbay ti panagreporma ti naibatay ti paggatangan nga ekonomia idi 1991, ti India kety nagbalin a maysa kadagiti kapardasan nga agrangrang-ay a nagruna nga ekonomia; naipanunutan daytoy a maysa a baro nga industrialisado a pagilian. Nupay kasta, agtultuloy a mangsango kadagiti panagkarit iti kapanglaw, panakaammo ti panagbasa ken panagsurat, corruption, ken di-makaanay a publiko a pannaripato ti salun-at. Maysa naarmasan ti nuklear nga estado ken maysa a rehional a bileg, adda daytoy ti maikatlo a kadakkelan kadagiti buyot iti lubong ken mairanggo a maikasiam ti panaggasto ti milisia kadagiti amin a pagilian. Ti India ket maysa a pederal a batay-linteg a republika a tinurayan babaen ti parlamentario a sistema a binuklan dagiti 28 nga estado ken dagiti 7 a kappon ateritorio. Ti India ket maysa a pluralistiko, nadumadumaan tipagsasao, ken nadumadumaan ti etniko a kagimongan. Daytoy ket pagtaengan pay dagiti nadumaduma nga ayup kadagiti nadumaduma a nasalakniban apagtaengan.
Paammo[urnosen | urnosen ti taudan]
- ^ "[...] Ti Jana Gana Mana ket isu ti Nailian a Kanta iti India, a daytoy ket suheto ti panagbalbaliw kadagiti balikas a palubusan ti Gobierno no adda kadagiti rumsua nga okasion; ken tikanta a Vande Mataram, a daytoy ket adda ti papelna a paset ti pakasaritaan iti panagsagsagaba para iti Indiano a wayawaya, ket nasken kapadpada a mapammadayan iti Jana Gana Mana ken daytoy ket nasken a ti kasasaadna ket kapada." (Konstituente nga Asemblia iti India 1950).
- ^ "Ti kadakkel iti daytoy a pagilian ket suheto a pagsuppiatan gapu ta adda dagiti nagbeddengan a maisuppiatan. Ti gobierno ti India ket inlistana ti kalawa a kas 3,287,260 km2 (1,269,220 sq mi) ken ti dagup a kalawa a kas 3,060,500 km2 (1,181,700 sq mi); ti Nagkaykaysa a Pagpagilian ket inlistana a kas 3,287,263 km2 (1,269,219 sq mi) ken ti dagup a kalawa a kas 2,973,190 km2 (1,147,960 sq mi)." (Bibliotek aiti Kongreso 2004).
- ^ Kitaen pay ti: Dagiti opisial a nagan iti India.
- ^ Ti Gobierno iti India ket ipammateganna a kabeddenganna a pagilian ti Apganistan, a maipanunutanna amin iti Kashmir a kas paset iti India. Nupay kasta, daytoy ket naisuppiatan, ken ti rehion a nagbeddengan ti Apganistan ket tinurturayan babaen ti Pakistan. Taudan: "Ministro iti Panakibiang ti Balay (Departamento iti Panagtaripatu ti Pagbeddengan)" (DOC). Naala idi 1 Septiembre 2008..
Dagiti nagibasaran[urnosen | urnosen ti taudan]
- ^ a b c Sentro ti Nailian a Panakaammo 2005.
- ^ Wolpert 2003, p. 1.
- ^ Sentro ti Nailian a Pannakaammo 2005.
- ^ Ti Warnakan iti India 2007.
- ^ Ministro ti Pannakibiang iti Balay 2011.
- ^ a b c d "India". Internasional a Pundo ti Panguartaan. Naala idi 2012-04-18.
- ^ "Gini Index". World Bank. Naala idi 2 Marso 2011.
- ^ "Human Development Report 2014 Summary" (PDF). The United Nations. Naala idi 24 Hulio 2014.
- ^ Stein 1998, pp. 16–17.
- India
- Dagiti pagilian ti Taaw Indiano
- Dagiti pederal a pagilian
- Dagiti dati a kolonia ti Britaniko
- G15 a pagpagilian
- G20 a pagpagilian
- Dagiti liberal a demokrasia
- Dagiti estado a kameng ti Mankomunidad ti Pagpagilian
- Dagiti estado a kameng ti Gunglo ti Abagatan nga Asia para iti Rehional a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti pagilian ti Abagatan nga Asia
- Dagiti estado ken teritorio a nabangon idi 1947
- Dagiti mankomunidad a republika


text:
PRAKTIS LATTA, PRAKTIS ITI DANIW, PRAKTIS NGA AGDANIW
Diak a nagkari ken Ka ilong, ngem pasadek laeng a yikkis babaen iti daniw dagiti ikkisda, dagiti arungaing, dagiti saning-ida, dagiti ngaretngetda, ti rurodda, ken amin-aminen a sakit ti nakemda. Ken Ka Ilong ken kadagiti mangngalap iti Lingayen Gulf, para kadakayo daytoy a daniw ken dagiti sumarsaruno pay a daniw….
*********************************************************************************
Nakatag-ayen Gemgem Ti Anak-Lingayen Gulf
saan laeng a daing no dipay ket arungaing
ti inang-angkatko ken ka ilong
dagiti pay kinilo a sainnek ken sennaay
dagiti binaniera a pinget ken gaget a nalpay
kada dumulong iti baybay ti namnama
itakdangna dagiti kinitangan a saning-i
a lubuag ti barukong, barukong a nadagsen
nakadagdagsen a barukong a pinadagsen iti sikbab
sikbab dagiti higante a trawl nga ari ken peste
peste nga ari iti lingayen gulf
lingayen gulf a silpo ti angesna
ken anges ti pamiliana
anges pay pamilia ti kapadana
kapadana a marurod kadagiti aso
aso dagiti alimatek iti takdang
lalo no eppes a kari inna itakdang
itakdangna nga itakdang ti lunod
di maugotan a lunod kadagiti tur-og
tur-og a bantay nga agintutur-og
bantay a ginatang, ginatang a serbisio
serbisio tapno aginturtur-og a bantay
isu a lappedak no kua, lappedak
ta batokenna ti nadara a sagmak
no dinan malappedan nga itakdang
ti sangabaniera a lua, lua a napait
lalo no daytoy ket inna saningian
ti bayakabak a nanglayus, layus a krus
layus iti nadalluyon a krus
iti krus a kayabkab ti langis
maitayok met ti gatangen
iti di magaw-at nga agpangen
isinal-itna no kua ti ngaretnget
ta uray kano pilitenna a sanggaen
ti gemgem ti kimat a bugiaw
ti kigaw a bullalayaw
uray no karwasenna iti pinget
ti laglagto ti rizal iti datar ti namnama
aguper latta isuna iti kinapulos
mawaw latta ti baso iti baso ti tik-ab
mabisin latta dagiti pinggan iti gao
gao uray no sangkamukat a murkat la koma
murkat dagiti didiosen iti lingayen gulf
no inapunanen iti espiritu ti lapad
asugenna no kua ti dulin nga atiddog
ta baddekanna kano dagiti tugot
tugot dagiti maingel a simutsimot
uray agsebba met iti apuy
magsatna la ketdi ti kapet
kapet dagiti nakakapet
nakakapet iti tugaw
iti tugaw dagiti nakatugaw
dagiti nakatugaw a nangikari iti lugaw
linugaw iti taaw agas ti saraaw
ngem ti kari ket ubbaw a kalawakaw
ta awan ti gao uray koma la kinawkaw
wenno sinimot a sagpaw
ta agidog latta dagiti trawl iti taaw
yaonda amin nga arapaap, amin amin
nga arapaap iti laem ti lingayen gulf
iti naminsan nga innak manen agangkat
pinidutna kanon ti tag-ay ti gemgem
gemgem a naitag-ay, naitag-ay a gemgem
gemgem ti nalabaga a dangadang
dangadang ti gemgem dagiti babassit
babassit a mailupitlupit, mailupitlupit
wen, diak kano mababalaw, diak babalawen
no kimpet iti patadem, patadem a natadem
tadem ti nalukot a gemgem
ikur-itkonto man kano ti gil-ayab
gil-ayab ti dara a kanaw ken limog
limog a dara iti lingayen gulf
ti dara iti lingayen gulf
iti daradara a lingayen gulf
pidutekto kano dagiti maregmeg
dagiti naburak nga ingpen masakbayan
‘giti annak-mangngalap a labus-butegan
lamayan dagiti naidasay a saning-i
dung-awan dagiti naidasay nga araraw
araraw a bugas dagiti ablen a binatog
a lasag ken dara dagiti daniw
dagiti daniw a daradara iti dangadang
iti dangadang dagiti mailupitlupit
a mangngalap iti lingayen gulf…
-JAIME M. AGPALO, JR.
Sitio La Loma, Brgy. San Antonio
Narvacan, Ilocos Sur
Disiembre 15, 2004
Friday, December 17, 2004
DANIW MANEN (kano)
PRAKTIS LATTA, PRAKTIS ITI DANIW, PRAKTIS NGA AGDANIW
3 comments:
- ariel said...
-
dear Jim:
masapul ti kakastoy a nasin-aw a sirmata. anian!
maysa a tangguap para kadakayo amin dita gumil LU/Creative Writing Forum. Agbiag ti kultura dagiti taga-Amian/an.
Ka Iliong
- 5:00 PM
- jim agpalo, jr. said...
-
agyamankami la unay apo ariel, idolomi ida, iti isasarungkaryo ditoy nanumo la unay a kamalig...
- 7:02 PM
- ariel said...
-
Dear Jim,
Makautang ti pakasaritaan kadakayo. Anian a saet!
Masapul ti pannakatubay dagiti sumarsaruno a kaputotan.
Dakami nga adda iti adayo, agtamedkami--ken kadkaduaendakayo dagiti karkaragmi.
Maysa man pay a tangguap ken lidok!
- 8:34 AM